Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1734

(4) a differenciált tanulásszervezési módszerek megismerésére (kooperatív tanulásszervezés, projektmódszer, stb.). A fentiekből következik, hogy: - a kerettanterv a célokon, feladatokon, a fejlesztési követelményeken és a belépő tevékenységek bemutatásán túl, megjelöli a témaköröket, a témákat és a tartalmakat, - a kerettantervet kiegészül a módszerek, tanulásszervezési eljárások (tevékenységek), a tudás- és képesség területek bemutatásával, és ahol lehetséges a más területekkel való kapcsolatot is jelöli, - hangsúlyt kap a kerettantervben az ellenőrzés, értékelés, minősítés, rendszerének fontossága. 5. A kerettanterv hatása a középiskola pedagógiai programjára A középiskola feladata a 9. előkészítő év helyi tantervének elkészítése, megvalósítása e kerettanterv alapján, a kollégium feladata az ötéves program elkészítése, és a tanulók részvételének biztosítása a programok megvalósításában. Azon középiskoláknak, amelyek a Kollégiumi Program keretében a 9. előkészítő évfolyamot elvégzett tanulókat felveszik intézményük 9. évfolyamára pedagógiai programjukban tervezniük kell, mely kollégiumban helyezik el a tanulókat, és pedagógiai programjukban kiemelt figyelemmel kell megjeleníteni azokat az intézkedéseket, amelyek révén a középiskola célcsoportjához tartozó diákok lemorzsolódása alacsony lesz. MAGYAR NYELV ÉS IRODALOM A tantárgy sajátosságai: A magyar nyelv és irodalom tanítása az alapozó évfolyamon egymást átható, tevékenység- és problémacentrikus folyamat. A feltárt hiányosságok ismeretében egyénre szabottan, a magyar nyelv és irodalom tantárgy sajátosságait figyelembe vevő módszerekkel a felzárkózás biztosítása a feladat. Az előkészítő évfolyam célkitűzése az általános iskolában tanultak elmélyítése, a hiányok pótlása, az új élethelyzetbe, iskolatípusba, közösségbe került tanulók beilleszkedésének elõsegítése; a kommunikációs gátak, zavarok oldása, a kommunikációs képesség fejlesztése az iskolai és mindennapi élethelyzetekben; a szövegolvasás, szövegértés fejlesztése; tanulási technikák kialakítása, kommunikációs képességek fejlesztése. Hozzá kell segíteni a tanulókat ahhoz, hogy ismereteiket a kellő szinten tudják alkalmazni, kreativitásuk fejlődjön. A kulcskompetenciák közül a legfontosabb az anyanyelvi, a szövegértési, szövegalkotási kompetenciák fejlesztése. A tantárgy kiemelt céljai és feladatai irodalomból: x az általános iskolai irodalmi anyag rendszerezése, a hiányok pótlása, x az egyéni képességek kibontakoztatásának segítése, x a kreativitás és szocializáltság egyidejű, dinamikus fejlesztése, önállóság, aktivitás, tolerancia, empátia kialakítása, x az irodalmi képességek fejlesztése: az olvasottság, az előadói, a szövegalkotó és értelmezői képesség fejlesztése, x az irodalmi és egyéb művek középpontba helyezésével a tanulók szövegértő készségének segítése, problémaérzékenységük erősítése, személyiségük pozitív irányba történő befolyásolása, x a helyi sajátosságok, jellegzetességek (irodalmi emlékhelyek, a környék kiemelkedő irodalmi személyiségei) megismertetése, x a cigány kultúra bemutatása és megismertetése. A tantárgy kiemelt céljai és feladatai magyar nyelvből: x az általános iskolában elsajátított leíró nyelvtani ismeretek ismétlése, rendszerezése, a hiányok pótlása, x az olvasás, az írás, a helyesírás és a szövegértés készségeinek fejlesztése, x a kulturált szóbeli és írásbeli kifejezõképesség kialakítása a kommunikáció érdekében, képesek legyenek alkalmazkodni különböző beszédhelyzetekhez és beszédpartnerekhez, x a képzelet, önkifejezés, egyéni stílus bátorítása, x a szókincs gyarapítása. Általános fejlesztési követelmények: A tanuló x törekedjen részt venni az ismeretek közös felidézésében és a tisztázandó homályos pontok megtalálásában, x legyen képes korábbi ismereteit előhívni, x törekedjen a kommunikációs helyzetnek megfelelő stílus használatára és a személyiségének megfelelő árnyalt önkifejezésre, x legyen képes alkalmazni anyanyelvi és kommunikációs ismereteit a szövegolvasás és szövegértés, valamint a szóbeli és írásbeli megnyilatkozás minden területén, x ismerje meg a jegyzet- és vázlatkészítés módszereit, x ismerje meg az elektronikus információhordozókat, x gyakorolja az önálló szövegalkotást, x a tanulási képesség fejlesztésének fontos állomása a mindennapi élethez, irodalmi vagy egyéb tanulmányokhoz kapcsolódó témák önálló feldolgozása. Belépő tevékenységek Kulturált nyelvi magatartás: x eligazodás az alapvető kisközösségi beszédhelyzetekben, x gyakorlatok a vitakultúra fejlesztésére, saját álláspont kialakítása, x együttműködés a beszédpartnerekkel, a másik ember közlésének egyre pontosabb felfogása a mindennapi élethelyzetekben, x képesség önellenőrzésre a kommunikációs magatartásban, x a verbális eszközök és a nem verbális kifejezés ellentmondásának felismerése; beszéd és cselekedetek ellentmondása vagy összhangja; egyéni, páros, csoportos kreatív gyakorlatok hétköznapi szituációk megjelenítésében, kritikájában; verbális elemek nélküli szituációk értelmezése, párbeszéd alkotása, a nem verbális elemek szerepének megfigyelése, alkalmazása. Szövegértés, szövegalkotás: x az életkornak megfelelő szintű értő olvasás; információk keresése, azonosítása, az információk integrálása, következtetések levonása, összegzés, szövegmagyarázat készítése, az írói szándék megértése következtetéssel, asszociációval, x az olvasott szövegek mögöttes jelentéseinek tudatos keresése, x kreatív szövegalkotás, önálló vélemény megfogalmazása. Tanulási képesség: x az ismeretek bővítése, rendszerezése, elmélyítése, x többféle forrásból gyűjtött anyag válogatása, feldolgozása, írásbeli, szóbeli beszámoló készítése. A magyar nyelv rendszerének ismerete: x a tanult nyelvtani hangtani, alaktani, helyesírási ismeretek magasabb szintre emelése, alkalmazása a különféle írásbeli feladatokban, x az önkontrollra való igény kialakítása: fogalmazásaik helyesírási, nyelvhelyességi javítása, a helyesírási szótár önálló használata. Az irodalmi kifejezésformák sajátosságai: x Tájékozódás az irodalomelmélet alapjaiban (műnem, műfaj stb.). Évi óraszám: 185 óra Heti óraszám: 5 óra (2 óra irodalom, 3 óra nyelvtan) Magyar nyelvtan Témakör Téma Tartalom Tevékenység Tudás- és képességterület Fejlesztendő kulcskompetencia Kapcsolodó műveltségi terület

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes